Case ID: 1186112
Sentence 0: Məhkəmə zamanı təqsirləndirilən şəxs qismində dindirilmiş Təqsirləndirilən şəxs özünü Azərbaycan Respublikası CM-in 234.4.3-cü maddəsi ilə təqsirli bilməyərək, həmin Məcəllənin 237.1-ci maddəsi ilə nəzərdə tutulan cinayət əməlini törətməkdə təqsirli bilərək göstərmişdir ki o, narkotik vasitə hesab edilən heroin və marixuanadan 12 il istifadə etmiş, səhhətində problemlər olduğu üçün həmin narkotik vasitələrin ağrılarını aradan qaldırmış, 8 avqust 2019-cu il tarixdə saat 18:00 radələrində ünvan 2 ünvanında evində yatarkən mülki geyimli polis əməkdaşları onun icazəsi olmadan evinin həyətinə basqın etmiş, evinə daxil olmuşlar, bundan sonra polis əməkdaşları onu əməliyyat-axtarış tədbirinin keçirilməsi haqqında qərarla tanış etmiş, yaşadığı evin həyətyanı sahəsində qanunsuz olaraq çətənə kollarını yetişdirilməsində, qanunsuz olaraq satış məqsədi ilə külli miqdarda narkotik vasitələr əldə etməkdə, qəbulunda və onların satışı ilə məşğul olmasında şübhəli olduğunu bildirmiş, polis əməkdaşları dəvət olunmuş hal şahidlərinin iştirakı ilə üzərində olan dövriyyəsi qanunla qadağan olunmuş əşyaları təqdim etməyi təklif etmiş, o, polis əməkdaşlarına üzərində qanunla qadağan olunmuş heç bir əşya və ya maddə olmadığını bildirmiş, üzərinə baxış keçirilən zaman üzərindən qanunla qadağan olunmuş hər hansı bir əşya və ya maddə aşkar edilməmiş, sorğu zamanı polis əməkdaşlarına yaşadığı evdə narkotik vasitələrin olduğunu, evin arxa tərəfində çətənə kollarını yetişdirdiyini bildirmiş, həmin narkotik vasitələri və çətənə kollarını təqdim edə biləcəyini demiş, polis əməkdaşları onun yaşadığıı ünvan 3 ünvanda yerləşən evə və evin həyətyanı sahəsinə baxış keçirmək istədiklərini demişlər, o, evə və evin həyətyanı sahəsinə baxış keçirilməsinə etiraz etməyərək müvafiq ərizə yazmış, polis əməkdaşları və hal şahidləri ilə birlikdə yaşadığı evə daxil olmuşlar, baxış zamanı evin giriş qapısı ilə üzbəüz yerləşən qonaq otağında olan masanın üzərində olan bir ədəd kiçik ölçülü elektron tərəzini, qəndqabının içərisindəki ot kütləsini, siqaretin gümüşü kağızından olan iki ədəd bükümü, iki ədəd penisilin şüşəsini və salfetə bükülmüş bir ədəd qırıq ampulanı, salfetə bükülmüş çətənə toxumlarını göstərərək həmin əşyaların və maddələrin özünə məxsus olduğunu bildirmiş, elektron tərəzi ilə narkotik vasitələrin çəkisini müəyyən edərək onları dozalara bölərək istifadə etdiyini, qəndqabının və siqaretin gümüşü kağızında olan iki ədəd bükümün içərisindəki ot kütləsinin qurudulmuş marixuana olmasını, onları öz istifadəsi üçün saxladığını, onları evinin arxa tərəfindəki həyətyanı sahədə yetişdirdiyini, çətənə kollarının yarpaqlarını qurutmaqla əldə etdiyini, salfetin içində olan toxumların çətənə bitkisinin toxumları olduğunu bildirmiş, həmin toxumları qurudulmuş marixuanadan əldə etmiş, həmin toxumlardan beş ədədini bu ilin aprel ayında yaşadığı evin arxa tərəfindəki həyətyanı sahədə əkmiş, onlara mütəmadi qulluq edərək beş ədəd çətənə kolunu yetişdirmiş, masanın üzərində aşkar edilərək götürülmüş penisilin şüşələrində və qırıq ampulada olmuş narkotik vasitələrdən özü üçün istifadə etmiş, sonra qonaq otağında pəncərə tərəfdə divarın dərinliyində quraşdırılmış dəmir seyfi göstərmiş, onu açaraq içərisində pul kütləsinin, bir ədəd konvalyutda üzərində «Metadone M40» yazısı olan qəhvəyi rəngli 10 ədəd həbin, ağ rəngli salfet bükümündə olan 18 ədəd qəhvəyi rəngli üzərində «Metadone M40» yazısı olan həbin, bir ədəd konvalyut kəsiyində üzərində «Gritromiüin 100» yazısı olan 11 ədəd həbin, bir ədəd konvalyutda üzərində «Furasimid 40 mq» yazısı olan 5 ədəd həbin olduğunu, həmin həblərin özünə məxsus olduğunu, onlardan üzərində «Metadone M40» yazısı olan həblərin narkotik vasitə olduğunu bildirmiş, «Metadon M40» həblərini təxminən bir ay bundan əvvəl «Xalqlar Dostluğu» metrostansiyasının yaxınlığında salfetə bükülmüş vəziyyətdə yerdən tapmış, bükümün içərisində otuzdan çox həb olmuş, həblərin bir hissəsindən istifadə etmiş, qalan həbləri heç kimin görməməsi üçün seyfə qoymuş, qonaq otağına baxış zamanı oradan dövriyyəsi qanunla qadağan olunmuş başqa maddə və ya əşya aşkar edilməmiş, aşkar edilmiş pul vəsaitləri hal şahidlərinin, özünün və iştirakçıların gözü qarşısında sayılmış, məbləğin 33.000 (otuz üç min manat) olması müəyyən edilmiş, həmin pul ailəsinin pulu olmuş, Bakının «Sovetski» adlanan ərazisində ata mülkü olmuş, tikinti işləri ilə əlaqədar həmin ərazidə yaşayan əhalinin köçürülməsi prosesi başlayanda orada olan yaşayış evinə görə onlara kompensasiya ödənilmiş,33.000 manat pul ödənilmiş kompensasiyanın bir hissəsi olmuş, daha sonra evin yataq otağına baxış keçirilmiş, yataq otağında aparılan baxış zamanı otaqda olan çarpayıdakı döşəyin alt hissəsindən bir ədəd sellofan büküm aşkar edilmiş, həmin bükümə baxılarkən içərisindəkinin narkotik vasitə heroinə oxşar olduğu müəyyən edilmiş, həmin narkotik vasitə ona məxsus olmamış, evində çarpayının döşəyinin altından bükümün necə aşkar olunduğunu bilməmiş, yataq otağına baxış zamanı oradan dövriyyəsi qanunla qadağan olunmuş başqa maddə və ya əşya aşkar edilməmiş, yaşadığı evdən aşkar edilərək götürülmüş narkotik vasitələr özünə məxsus olmuş, onları öz istifadəsi üçün evində saxlamış, onları satmaq niyyəti olmamış, polis əməkdaşlarına yaşadığı evin arxa tərəfində olan həyətyanı sahəsində beş ədəd çətənə kolunu göstərərək həmin kolları qurudulmuş marixuana əldə etmək üçün yetişdirdiyini bildirmiş, həmin kollara mütəxəssis tərəfindən baxış keçirildikdən sonra, kollar polis əməkdaşları tərəfindən çıxarılaraq götürülmüş, həmin çətənə kollarını öz istifadəsi üçün yetişdirmiş, ailə üzvlərini evində narkotik vasitə saxladığını və evinin arxa həyətində çətənə kollarını yetişdirdiyini bilməmiş, çətənə kollarını adi bitki kimi qəbul etmişlər.